CELEX: 62021TN0516
Language: et
Date: 2021-08-21 00:00:00
Title: Kohtuasi T-516/21: 21. augustil 2021 esitatud hagi – Itaalia versus komisjon

11.10.2021   
            
            
               ET
            
            
               Euroopa Liidu Teataja
            
            
               C 412/27
            
         
      21. augustil 2021 esitatud hagi – Itaalia versus komisjon
      (Kohtuasi T-516/21)
      (2021/C 412/29)
      Kohtumenetluse keel: itaalia
      
         Pooled
      
      
         Hageja: Itaalia Vabariik (esindaja: G. Palmieri)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada allpool toodud põhjustel komisjoni 16. juuni 2021. aasta rakendusotsuse (EL) nr 2021/988, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (FEASR) (1) (ad hoc otsus nr 66), mis tehti teatavaks numbriga C (2021) 4118;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  —
               
               
                  Esimene väide, et on vääralt tõlgendatud määrust (EL) 1383/2015 (2) (põhjendus 5) ja määrusega (EL) 1383/2015 muudetud määruse (EL) nr 639/2014 (3) artikli 53 lõiget 4 ning rikutud määruse (EL) nr 1383/2015 artiklit 1, mõistlikkuse, diskrimineerimiskeelu ja proportsionaalsuse põhimõtteid seoses sellega, kuidas käsitleti andmete hilinenud edastamist elektroonilisse andmebaasi nende meetmete osas, mis näevad ette loomapidamisperioodi.
               
            
                  —
               
               
                  Teine väite, et on vääralt tõlgendatud määrust 1383/2015 (põhjendus 5) ja määrusega (EL) 1383/2015 muudetud määruse (EL) nr 639/2014 artikli 53 lõiget 4 ning rikutud mõistlikkuse, diskrimineerimiskeelu ja proportsionaalsuse põhimõtteid seoses sellega, kuidas käsitleti andmete hilinenud edastamist elektroonilisse andmebaasi nende meetmete osas, mis ei näe ette loomapidamisperioodi.
               
            
                  —
               
               
                  Kolmas väide, et on vääralt tõlgendatud määrust (EÜ) nr 1760/2000 (4) (artikkel 7) seoses andmete elektroonilisse andmebaasi edastamise tähtajaga.
               
            
         (1)  ELT 2021, L 218, lk 9.
      
         (2)  Komisjoni 28. mai 2015. aasta delegeeritud määrus (EL) 2015/1383, millega muudetakse delegeeritud määrust (EL) nr 639/2014 seoses Euroopa Parlamendi ja nõukogu määruse (EL) nr 1307/2013 kohaste tootmiskohustusega seotud toetuse kõlblikkuse tingimustega, mis on seotud loomade identifitseerimise ja registreerimise nõuetega (ELT 2015, L 214, lk 1).
      
         (3)  Komisjoni 11. märtsi 2014. aasta delegeeritud määrus (EL) nr 639/2014, millega täiendatakse Euroopa Parlamendi ja nõukogu määrust (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad, ning muudetakse kõnealuse määruse X lisa (ELT 2014, L 181, lk 1).
      
         (4)  Euroopa Parlamendi ja nõukogu 17. juuli 2000. aasta määrus (EÜ) nr 1760/2000 veiste identifitseerimise ja registreerimise süsteemi loomise, veiseliha ja veiselihatoodete märgistamise ning nõukogu määruse (EÜ) nr 820/97 kehtetuks tunnistamise kohta (EÜT 2000, L 203, lk 1; ELT eriväljaanne 03/30, lk 248).